CELEX: 32020D1805
Language: hr
Date: 2020-11-27 00:00:00
Title: Odluka Komisije (EU) 2020/1805 оd 27. studenoga 2020. o izmjeni Odluke 2014/350/EU i Odluke (EU) 2016/1349 u pogledu produljenja razdoblja valjanosti ekoloških mjerila za dodjelu znaka za okoliš EU-a za određene tekstilne proizvode i obuću te s njima povezanih zahtjeva u pogledu procjene i verifikacije (priopćeno pod brojem dokumenta C(2020) 8152) (Tekst značajan za EGP)

1.12.2020   
               
               
                  HR
               
               
                  Službeni list Europske unije
               
               
                  L 402/89
               
            
         ODLUKA KOMISIJE (EU) 2020/1805
         оd 27. studenoga 2020.
         o izmjeni Odluke 2014/350/EU i Odluke (EU) 2016/1349 u pogledu produljenja razdoblja valjanosti ekoloških mjerila za dodjelu znaka za okoliš EU-a za određene tekstilne proizvode i obuću te s njima povezanih zahtjeva u pogledu procjene i verifikacije
         
            
               (priopćeno pod brojem dokumenta C(2020) 8152)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 2.,
         nakon savjetovanja s Odborom Europske unije za znak za okoliš,
         budući da:
         
                     (1)
                  
                  
                     Valjanost ekoloških mjerila za dodjelu znaka za okoliš EU-a za tekstilne proizvode te s njima povezanih zahtjeva u pogledu procjene i provjere, utvrđenih u Odluci Komisije 2014/350/EU (2), istječe 5. prosinca 2020.
                  
               
                     (2)
                  
                  
                     Valjanost ekoloških mjerila za dodjelu znaka za okoliš EU-a za obuću te s njima povezanih zahtjeva u pogledu procjene i verifikacije, utvrđenih u Odluci Komisije (EU) 2016/1349 (3), istječe 5. kolovoza 2022.
                  
               
                     (3)
                  
                  
                     U skladu sa zaključcima provjere prikladnosti znaka za okoliš EU-a od 30. lipnja 2017. (4) Komisija je, zajedno s Odborom Europske unije za znak za okoliš, procijenila važnost svake skupine proizvoda te relevantnost i prikladnost njezinih postojećih ekoloških mjerila i s njima povezanih zahtjeva u pogledu procjene i verifikacije prije nego što je predložila produljenje. Za Odluku 2014/350/EU i Odluku (EU) 2016/1349 tom je ocjenom potvrđena relevantnost i prikladnost skupina proizvoda te njihovih postojećih ekoloških mjerila i s njima povezanih zahtjeva u pogledu procjene i verifikacije.
                  
               
                     (4)
                  
                  
                     Nadalje, u skladu sa zaključcima provjere prikladnosti znaka za okoliš EU-a od 30. lipnja 2017. Komisija, zajedno s Odborom Europske unije za znak za okoliš, predlaže rješenja za poboljšanje sinergija među skupinama proizvoda i za veću primjenu znaka za okoliš EU-a, uključujući grupiranje blisko povezanih skupina proizvoda gdje je to primjereno i, tijekom postupka revizije, obraćanje odgovarajuće pažnje na usklađenost relevantnih politika EU-a sa zakonodavstvom i znanstvenim dokazima.
                  
               
                     (5)
                  
                  
                     Kako bi se dodatno olakšao prijelaz na gospodarstvo s izraženijom kružnom dimenzijom, mjerila za dodjelu znaka za okoliš EU-a za tekstilne proizvode i obuću trebalo bi revidirati u skladu s Novim akcijskim planom za kružno gospodarstvo za čišću i konkurentniju Europu (5). Stoga je primjereno produljiti valjanost mjerila za dodjelu znaka za okoliš EU-a utvrđenih u Odluci 2014/350/EU i Odluci (EU) 2016/1349 do istog krajnjeg roka kako bi Komisija mogla zajedno revidirati obje skupine proizvoda te ih objediniti bude li to moguće.
                  
               
                     (6)
                  
                  
                     Kako bi se omogućilo potrebno vrijeme za dovršetak postupka revizije i pružila pouzdana perspektiva koja omogućuje kontinuitet tržišta za sadašnje i buduće nositelje dozvola, koji u međuvremenu mogu zadržati koristi od znaka za okoliš EU-a za proizvode kojima je dodijeljen, razdoblje valjanosti trenutačnih mjerila za tekstilne proizvode i obuću te s njima povezanih zahtjeva u pogledu procjene i verifikacije trebalo bi produljiti do 31. prosinca 2025.
                  
               
                     (7)
                  
                  
                     Odluku 2014/350/EU i Odluku (EU) 2016/1349 trebalo bi stoga na odgovarajući način izmijeniti.
                  
               
                     (8)
                  
                  
                     Mjere predviđene ovom Odlukom u skladu su s mišljenjem Odbora osnovanog na temelju članka 16. Uredbe (EZ) br. 66/2010,
                  
               DONIJELA JE OVU ODLUKU:
         
            Članak 1.
            Članak 6. Odluke 2014/350/EU zamjenjuje se sljedećim:
            
               
                  „Članak 6.
                  
                  Ekološki kriteriji za skupinu proizvoda „tekstilni proizvodi” i s njima povezani zahtjevi u pogledu procjene i provjere vrijede do 31. prosinca 2025.”.
               
            
         
         
            Članak 2.
            Članak 4. Odluke (EU) 2016/1349 zamjenjuje se sljedećim:
            
               
                  „Članak 4.
                  
                  Ekološka mjerila za skupinu proizvoda „obuća” i s njima povezani zahtjevi u pogledu procjene i verifikacije vrijede do 31. prosinca 2025.”.
               
            
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 27. studenoga 2020.
            
               
                  Za Komisiju
               
               Virginijus SINKEVIČIUS
               
                  Član Komisije
               
            
         
         
            (1)  SL L 27, 30.1.2010., str. 1.
         
         
            (2)  Odluka Komisije 2014/350/EU od 5. lipnja 2014. o utvrđivanju ekoloških kriterija za dodjelu znaka za okoliš EU-a za tekstilne proizvode (SL L 174, 13.6.2014., str. 45.).
         
            (3)  Odluka Komisije (EU) 2016/1349 оd 5. kolovoza 2016. o utvrđivanju ekoloških mjerila za dodjelu znaka za okoliš EU-a za obuću (SL L 214, 9.8.2016., str. 16.).
         
            (4)  Izvješće Komisije Europskom parlamentu i Vijeću o reviziji provedbe Uredbe (EZ) br. 1221/2009 Europskog parlamenta i Vijeća od 25. studenoga 2009. o dobrovoljnom sudjelovanju organizacija u sustavu upravljanja okolišem i neovisnog ocjenjivanja Zajednice (EMAS) i Uredbe (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (COM(2017) 355 final).
         
            (5)  Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija „Novi akcijski plan za kružno gospodarstvo – Za čišću i konkurentniju Europu” (COM(2020) 98 final).